section_heading: Fiziologija
paragraph_text: Sudeći po obrascu izlaza zubiju, znanstvenici su zaključili da je Homo antecessor prolazio kroz jednake faze razvoja kao i H. sapiens, samo ubrzanim tempom. Ostale važne morfološke karakteristike ove vrste bile su izraženije zatiljno izbočenje, nisko čelo, i nedostatak jake brade. Neke od ostataka je gotovo nemoguće razlikovati od fosila koji pripadaju 1,5 milijuna godina starom dječaku iz Turkane, najpoznatijem fosilnom nalazu Homo ergastera.